Hvis du køber dig en stor, flot bil med en kæmpe motor, vil du også opleve, at prisen på forsikringen får et nøk opad. Her handler det bestemt ikke om, at vi ikke kan lide store, flotte biler.
Derimod drejer det sig om, at en bil med en stor motor godt kan have for vane at flytte sig fra A til B en smule hurtigere end gennemsnittet.
Det er i hvert fald den risikovurdering, som dit forsikringsselskab vil lave.
Med til historien hører også, at større og dyrere biler også koster mere at reparere, hvis uheldet er ude, og du kommer ud for en skade.
På den anden side kan du også godt regne med, at et forsikringsselskab vil betragte en større bil som mere sikker, hvilket uden tvivl vil have en positiv effekt på prisen på din bilforsikring. Så på den måde er det lidt et puslespil, hvor den egenskab både kan give plusser og minusser på kontoen.
Men alt i alt handler det om, at vi skal kunne foretage en passende vurdering af dig og din bil med henblik på at sørge for, at du er så godt forsikret som muligt ud fra de kriterier, som du opfylder.